රජයේ ජ්‍යෙෂ්ඨ අමාත්‍යවරයෙකු හිරු ප්‍රවෘත්ති අංශයට අදහස් දක්වමින් කියා  සිටියේ අද කැබිනට් මණ්ඩලයට එම වාර්තාව ඉදිරිපත් කරන බවට ජනාධිපතිවරයා මීට පෙර අවස්ථාවකදී ප්‍රකාශ කළ බවයි.මෙම කොමිසම වසර එකහමාරකට ආසන්න කාලයක් සාක්ෂිකරුවන් 457 දෙනෙකුගෙන් ප්‍රහාරය සම්බන්ධයෙන් සාක්ෂි විමසනු ලැබුවා. 2019 වසරේ අප්‍රේල් 21 දින දිවයිනේ දේවස්ථාන 03ක් ඇතුළු ස්ථාන අටකදී එල්ලවූ මරාගෙන මැරෙන බෝම්බ ප්‍රහාර මාලාවෙන් 260කට පමණ සිය ජීවිත අහිමි වුණා.පාස්කු ඉරුදින සිදුවූ මෙම ප්‍රහාර සම්බන්ධයෙන් විමර්ශන සඳහා පංච පුද්ගල ජනාධිපති පරීක්ෂණ කොමිෂන් සභාවක් ස්ථාපිත කෙරුණේ 2019 වසරේ සැප්තැම්බර් 20 වැනිදායි.